CELEX: 62019TN0716
Language: lv
Date: 2019-10-22 00:00:00
Title: Lieta T-716/19: Prasība, kas celta 2019. gada 22. oktobrī – Interpipe Niko Tube un Interpipe Nizhnedneprovsky Tube Rolling Plant/Komisija

13.1.2020   
            
            
               LV
            
            
               Eiropas Savienības Oficiālais Vēstnesis
            
            
               C 10/43
            
         
      Prasība, kas celta 2019. gada 22. oktobrī – Interpipe Niko Tube un Interpipe Nizhnedneprovsky Tube Rolling Plant/Komisija
      (Lieta T-716/19)
      (2020/C 10/54)
      Tiesvedības valoda – angļu
      
         Lietas dalībnieki
      
      
         Prasītājas: Interpipe Niko Tube OOO (Nikopol, Ukraina) un Interpipe Nizhnedneprovsky Tube Rolling Plant PAO (Dnipro, Ukraina) (pārstāvis: B. Servais, advokāts)
      
         Atbildētāja: Eiropas Komisija
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atcelt Komisijas Īstenošanas regulu (ES) 2019/1295 (2019. gada 1. augusts), ar kuru pēc daļējas starpposma pārskatīšanas, kas veikta atbilstīgi Regulas (ES) 2016/1036 11. panta 3. punktam, groza Īstenošanas regulu (ES) 2018/1469, ar ko nosaka galīgo antidempinga maksājumu konkrētu Krievijas un Ukrainas izcelsmes dzelzs vai tērauda bezšuvju cauruļvadu un cauruļu importam, ņemot vērā daļējo starpposma pārskatīšanu saskaņā ar Regulas (ES) 2016/1036 11. panta 3. punktu;
               
            
                  —
               
               
                  piespriest Komisijai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājas izvirza četrus pamatus.
      
                  1.
               
               
                  Ar pirmo pamatu tiek apgalvots, ka Komisija, iekļaudama dempinga starpības aprēķinā pārdošanas, vispārējos un administratīvos izdevumus (turpmāk tekstā – “PVA izdevumi”) saistībā ar prasītāju pārdošanas ieņēmumiem no to saistītā iekšzemes tirgotāja, ir pārkāpusi Regulas (ES) 2016/1036 (turpmāk tekstā – “pamatregula”) (1) 2. panta 3. punkta pirmo daļu, 2. panta 4. punkta pirmo daļu, 2. panta 6. punkta pirmo teikumu un 9. panta 4. punktu un PTO Antidempinga nolīguma 2.2.2. panta pirmo teikumu un 9.3. pantu.
               
            
                  2.
               
               
                  Ar otro pamatu tiek apgalvots, ka Komisija, atņemdama no prasītāju eksporta cenas summu, kas atbilst saistītā tirgotāja PVA izdevumiem, un nesaistīta importētāja abstrakto (nosacīto) peļņu – kā korekciju, kas pamatota ar pamatregulas 2. panta 10. punkta i) apakšpunktu un 2. panta 10. punkta pirmo daļu, ir pieļāvusi acīmredzamu kļūdu vērtējumā.
               
            
                  3.
               
               
                  Ar trešo pamatu tiek apgalvots, ka Komisija ir pārkāpusi pamatregulas 11. panta 9. punktu un ir nelikumīgi aprēķinājusi prasītāju dempinga starpību, izmantojot prasītāju normālās vērtības un eksporta cenas noteikšanas metodiku, kas atšķiras no metodikas, kura izmantota iepriekšējā izmeklēšanā, kuras rezultātā tika piemērots aplūkojamais akts.
               
            
                  4.
               
               
                  Ar ceturto pamatu prasītājas apgalvo, ka Komisija nav ievērojusi to tiesības uz aizstāvību, jo otrā papildu informācija, ko tās saņēma tai pašā dienā, kad tika publicēta apstrīdētā regula, ietver jaunu informāciju par faktiskajiem apstākļiem, par kuru prasītājām netika dota iespēja izteikties.
               
            
         (1)  Eiropas Parlamenta un Padomes Regula (ES) 2016/1036 (2016. gada 8. jūnijs) par aizsardzību pret importu par dempinga cenām no valstīm, kas nav Eiropas Savienības dalībvalstis (OV 2016, L 176, 21. lpp.).